A. D. 1906. 


URRENDA VIII. 


Communicamus pro notitia et directione varias facultates, quas ad exercendum 
munus Nostrum Pastorale a S. Sede Apostolica obtinuimus. 


N. 2581. 


Sub die 3. Maii 1906. Facultates quinquennales pro foro interno iuxta sequens Re- 
scriptum: „Serapbinus, Divina Miseratione Episcopus Portuen. et S. Rufinae S. R. E. Car- 
dinalis Vannutelli, SS. D.D. Nostri Papae et S. Sedis Apostolicae Maior Poenitentiarius"., 

Tibi Dilecto in Christo Ordinario Tarnovien. infrascriptas communicamus facul- 
tates tum absolvendi a censuris, non obstante Constitutione Apostolicae Sedis, tum dis- 
pensandi, ad quinquenium duraturas, quibus pro foro conscientiae, etiam extra sacra- 
mentalem confessionem et etiam extra dioecesim, quatenus vel ipse vel subditus vel 
uterque extra dioecesim fueritis, pro grege Tibi commisso, ex speciali Sedis Apostolicae 
auctoritate Tibi delegata uti valeas; quasque intra fines dioecesis tantum canonico poeni- 
tentiario necnon vicariis foraneis, pro foro pariter conscientiae ac in actu sacramentalis 
confessionis dumtaxat, etiam habitualiter, si Tibi placuerit, aliis vero confessariis, cum 
ad Te in casibus particularibus poenitentium recursum habuerint, pro exposito casu 
impertiri possis, nisi ob peculiares causas aliquibus confessariis a Te specialiter subde- 
legandis, per tempus arbitrio tuo statuendum, illas communicare iudicabis. 

I. Absolvendi quoslibet poenitentes, exceptis haereticis publice dogmatizantibus, 
& quibusvis eensuris et poenis ecclesiasticis, quibus obnoxii sint ob haereses tam nemine 
audiente quam coram aliis prolatas, ob defensionem et favorem praestitum haereticis et 
eo quod ipsis crediderint, ob infidelitatem et catholicae fidei abiurationem private ad- 
missas, ob sortilegia ac maleficia haereticalia etiam cum sociis patrata, necnon ob dae- 
monis invocationem cum pacto etiam donandi animam eique praestitam idololatriam ac 
superstitiones haereticales exercitas ac demum ob quaecumque insinuata falsa dogmata, 
postquam tamen poenitens magistros ex professo falsae doctrinae, si quos noverit, prout 
de iure denunciaverit, et quatenus ob iustas causas nequeat ante absolutionem denuntiare, 
facta a poenitente seria promissione denuntiandi cum primum et meliori modo quo fieri 
poterit et postquam in singulis casibus coram absolvente haereses secrete abiuraverit 
et pactum cum maledicto daemone initum expresse revocaverit, tradita eidem absolventi 
syngrapha forsan exarata aliisque mediis superstitiosis ad omnia comburenda seu de- 
struenda; iniuncta pro modo excessuum gravi poenitentia salutari cum frequentia sa- 
cramentorum et obligatione se retractandi apud personas, coram quibus haereses mani- 
festavit et reparandi illata scandala. 

II. Absolvendi a censuris ob retentionem vel lectionem librorum quorumlibet pro- 
hibitorum contractis, iniuncta congrua poenitentia salutari, firma manente obligatione 

tradendi prout de iure, sive per se sive per alium, absque ulla mora, vel saltem com- 
burendi seu destruendi, et quatenus fieri poterit ante absolutionem libros prohibitos, 
quos poenitens in sua potestate retineat. 

IIT. Absolvendi a censuris impedientes directe vel indirecte exercitium iurisdic- 
tionis ecclesiasticae, sive interni sive externi fori et ad hoc recurrentes ad forum sae- 
eulare eiusque mandata procurantes, edentes aut auxilium, consilium vel favorem prae- 
stantes; iniunctis tamen de iure iniungendis. 

IV. Absolvendi a censura simpliciter reservata eos, qui quomodocumque violentas 
manus, suadente diabolo, iniecerunt in clericum vel utriusque sexus monachos, etiamsi 
casus sit publicus, non tamen morte secuta, dummodo scandalum removeatur, ac parti 
laesae atquae Ecclesiae, prout oportet, satisfiat, iniuncta pro gravitate criminis congrua 
poenitentia. 

V. Absolvendi a censuris contra duellantes statutis in casibus dumtaxat ad forum 
externum non deductis, iniuncta gravi poenitentia salutari et aliis iniunctis, quae fue- 
rint de iure iniungenda. 

VI. Absolvendi a censuris et poenis ecclesiasticis eos, qui sectae massonicae aliis- 
que eiusdem generis nomen dederint, aut qualemcumque favorem praestiterint, etiamsi 
publice cognoscantur, ita tamen ut a respectiva secta omnino se separent eamque abiu- 
rent, libros manuscripta ac signa sectam respicientia, si quae retineant, in manus ab- 
solventis tradant, ad Te quamprimum caute transmittenda aut saltem, si iustae graves- 
que causae id postulent, comburenda; iniuncta pro modo culparum gravi poenitentia 
salutari cum frequentia sacramentalis confessionis aliisque iniunctis de iure iniungendis: 
nec non absolvendi eos, qui eiusmodi sectarum duces et coriphaeos occultos denunciare 
culpabiliter neglexerint, iniuncta pariter salutari poenitentia;et firma obligatione sub re- 
incidentia eosdem Tibi vel aliis, ad quos spectat, prout de iure denunciandi. 

VII. Absolvendi a censuris incursis ob violationem clausurae regularium utrius- 
que sexus, dummodo non fuerit commissa ad malum finem, etiam effectu non secuto, 
nec casus fuerint ad forum externum deducti; cum congrua poenitentia salutari. Et in- 
super absolvendi mulieres tantum a censuris et poenis ecclesiasticis ob violationem ad 
malum finem clausurae virorum religiosorum incursis, dummodo tamen casus occulti 
remaneant, iniuncta gravi poenitentia salutari cum prohibitione accedendi ad ecclesiam 
aut conventum seu coenobium dictorum religiosorum durante occasione peccandi. 

VIIL Absolvendi religiosos cuiuscumque ordinis (etiam moniales per confessa- 
rios tamen pro ipsis a Te approbatos vel specialiter deputandos) non solum a praemis- 
sis sed etiam a casibus et censuris in sua religione reservatis, dummodo religiosi apud 
confessarium subdelegatum legitimam habuerint licentiam peragendi confessionem 
sacramentalem. 

IX. Absolvendi in sacramentali confessione a casu munerum acceptorum a re- 
gularibus utriusque sexus, iniuncta poenitentia salutari, et Quando agatur de muneribus, 
quae valorem viginti scutatorum non excedant, imposita aliqua eleemosyna absolventis 
arbitrio taxanda et caute eroganda, cum primum poterit, in beneficium conventus vel 
religionis, cui facienda esset restitutio, dummodo tamen non constet quod illa fuerint 
de bonis propriis religionis: quatenus vero accepta munera vel fuerint ultra valorem 
viginti scutatorum vel constet fuisse de bonis propriis religionis, facta prius restitutio- 


55 


ne, vel si statim fieri nequeat, praestita seria promissione restituendi infra terminum 
ab absolvente praefiniendum. 

X. Dispensandi ad petendum debitum coniugale cum transgressore voti castitatis 
privatim emissi, qui matrimonium cum dicto voto contraxerit, huiusmodi poenitentem 
monendo ipsum ad idem votum servandum teneri tam extra licitum matrimonii usum 
quain si marito vel uxori respective supervixerit. 


XI. Dispensandi cum incestuoso seu incestuosa ad petendum debitum coniugale, 
cuius ius amisit ex superveniente occulta affinitate per copulam carnalem habitam cum 
consanguinea vel consanguineo sive in primo, sive in primo et secundo, sive in secun- 
do gradu suae uxoris seu respective mariti; remota occasione peccandi, et iniuncta 
gravi poenitentia salutari et confessione sacramentali singulis mensibus per tempus 
arbitrio dispensantis statuendum. 


XII. Dispensandi super occulto impedimento primi, necnon primi et secundi, ac 
secundi tantum gradus affinitatis ex illicita copula provenientis, quando agitur de ma- 
trimonio cum dicto impedimento iam contracto, et quatenus agatur de copula cum suae 
putatae uxoris matre, dummodo illa secuta fuerit post eiusdem putatae uxoris nativita- 
tem et non aliter: monito poenitente de necessaria secreta renovatione consensus cum 
sua putata uxore vel suo putato marito, certiorato seu certiorata de nullitate prioris 
consensus, sed ita caute vt ipsius poenitentis delietum nusquam detegatur: et quatenus 
haec certioratio absque gravi periculo fieri nequeat, renovato consensu iuxta regulasa 
probatis auctoribus traditas: remota occasione peccandi ac iniuncta gravi poenitentia 
salutari et confessione sacramentali semel in mense per tempus dispensantis arbitrio 
statuendum. 


Item dispensandi super dicto occulto impedimento, seu impedimentis affiinitatis 
ex copula illicita etiam in matrimoniis contrahendis, dispensandique facultatem subdele- 
gandi, etiam habitualiter parochis tuae dioecesis, quando tamen omnia parata sint ad 
nuptias, nec matrimonium, usque dum ab Apostolica Sede obtineri possit dispensatio, 
absque periculo gravis scandali differri queat; remota semper occasione peccandi, et 
firma manente conditione quod copula habita cum matre mulieris huius nativitatem non 
antecedat; iniuneta in quolibet casu poenitentia salutari. 


XIII. Dispensandi super occulto criminis impedimento dummodo sit absque ulla 
machinatione, et agatur de matrimonio iam contracio; monitis putatis coniugibus de 
necessaria consensus secreta renovatione, et iniuncta gravi poenitentia salutari et confes- 
sione sacramentali semel singulis mensibus per tempus dispensantis arbitrio statuendum. 


Item dispensandi super eodem occulto impedimento, dummodo sit absque ulla 
machinatione, etiam in matrimoniis contrahendis, in casibus tamen urgentioribus in 
quibus tempus non suppetat recurrendi ad S. Sedem; iniuncta gravi poenitentia salu- 
tari et confessione sacramentali semel singulis mensibus per tempus dispensantis ar- 
bitrio statuendum. 


Mens autem nostra est 19. ut si forte ex oblivione vel inadvertentia ultra 


praedictum terminum his facultatibus te uti contingat, absolutiones seu dispensationes 
exinde impertitae ratae sint et validae; 2°, ut iniunctio confessionis sacramentalis, de 

qua sub nn. XI., XII. et XIII. non sit zrritatiwa sed tantum praeceptiva 3°. ut his facul- 
tatibus non solum singillatim sed etiam cumulatim in uno eodemque casu uti possis. 


Datum Romae ex aedibus nostris die tertia Maii 19006. 


B. POMPILI S. P. Reg. 


N. 2755. 

Sub die 30. Aprilis 1906. Facultates quinquennales pro foro externo iuxta sequens 
Rescriptum: 

„Facultates concessae a SS. D. N. Pio Div. Prov. PP. X. referente infrascripto 
Sacrae Congregationis de Propaganda Fide Secretario, in Audientia die, 30. Aprilis 1906, 
R. P. D. Leoni Wałęga Episcopo Tarnoviensi, ad quinquennium. 


1. Absolvendi ad haeresi, et apostasia a fide, et a schismate quoscumque etiam 
ecclesiasticos, tam saeculares, quam regulares, non tamen eos, qui ex locis fuerint, 
ubi sanetum officium exercetur, nisi in locis missionum, in quibus impune grassantur 
haereses, et post iucicialem abiurationem, illuc reversi, in haeresim fuerint relapsi, et 
hos in foro conscientiae tantum. 


2. Tenendi et legendi, non tamen aliis concedendi, praeterquam, ad tempus 
tamen, iis sacerdotibus sive laicis, quos doctrina, pietate fideique zelo praestantiores 
esse perspectum habeat, libros prohibitos; exceptis operibus Dupuis, Volney, M. Reghel- 
lini, Pigault le Brun, De Petter, Bentham, I. A. Dulaure, Fétes des Courtisanes de la 
Gréce, Casti (Novelle) et aliis operibus de obscoenis, et contra Religionem ex professo 
tractantibus. 


3. Dispensandi in 3. et 4. simplici, et mixto in contrahendis et in contractis; 
cum haereticis vero conversis, etiam in 2. simplici, et mixto, dummodo non attingat 
primum gradum, et in his casibus, prolem susceptam declarandi legitimam. 

4. Dispensandi super impedimento publicae honestatis, iustis ex sponsalibus 
proveniente. 

5. Dispensandi super impedimento criminis, neutro tamen coniugum machinan- 
te ac restituendi ius petendi debitum amissum. 

6. Dispensandi in impedimento cognationis spiritualis; praeterquam inter levan- 
tem et levatum, baptizantem et baptizatum. 

4. Hae vero dispensationes matrimoniales, videlicet 3. 4. 5. et 6. non concedan- 
tur nisi cum clausula, dummodo mulier rapta non fuerit, etsi rapta fuerit, in potestate 
raptoris non existat, et in dispensationibus huiusmodi declaretur expresse, illas concedi 
tanquam a Sedis Apostolicae delegato, ad quem effectum etiam tenor huiusmodi facul- 
tatum inseratur; cum expressione temporis, ad quod fuerint concessae. 


8. Dispensandi in irregularitatibus ex delicto occulto tantum provenientibus, 
excepta ea, quae ex homicidio voluntario contrahitur. 

9. Dispensandi, et commutandi vota simplicia in alia pia opera, exceptis votis 
castitatis, et religionis. 

10. Absolvendi ab omnibus censuris etiam speciali modo in Bulla Apostolicae 
Sedis moderation? diei 12. Octobris 1869. Romano Pontifici reservatis, excepta absolu- 
tione complicis in peccato turpi. 

11. Delegandi simplicibus sacerdotibus potestatem benedicendi paramenta et alia 
utensilia ad Sacrifieium Missae necessaría, ubi non interveniat sscra unctio, et recon- 
ciliandi ecclesias pollutas aqua ab Episcopo benedicta, et in casu necessitatis etiam 
aqua non benedicta ab Episcopo. 

12. Conferendi ordines extra tempora, et non servatis interstitiis usque ad sa- 
cerdotium inclusive. 

18. Dispensandi super defectu aetatis unius anni ob operariorium penuriam, ut 
promoveri possint ad sacerdotium, si alias idonei fuerint. 

14. Conficiendi olea cum quinque saltem sacerdotibus, non tamen extra diem 
Coenae Domini, nisi necessitas aliud urgeat. 

15. Celebrandi bis in die, si necessitas urgeat, ita tamen ut in prima missa 
non sumpserit ablutionem, per unam horam ante auroram, ef aliam post meridiem, si- 
ne ministro, sub dio, et sub terra, in loco tamen decenti, etiamsi altare sit fractum, 
vel sine reliquiis Sanctorum, et praesentibus haereticis, schismaticis, infidelibus et ex- 
communicatis, si aliter celebrare non possit. Caveat vero, ne praedicta facultate, seu 
dispensatione celebrandi bis in die aliter, quam ex gravissimis causis, et rarissime uta- 
tur, in quo graviter ipsius conscientia oneratur. Quod si hanc eamdem facultatem alteri 
sacerdoti iuxta potestatem inferius apponendam communicare, aut causas ea utendi 
alicui, qui a S. Sede hane facultatem obtinuerit, approbare visum fuerit, serio ipsius 
conscientiae iniungitur, ut paucis dumtaxat, iisque maturioris prudentiae, ac zeli, et 
qui absolute necessarii sunt, nec pro quolibet loco, sed ubi gravis necessitas tulerit, 
et ad breve tempus eamdem communicet, aut respective causas approbet. 

16. Deferendi Sanctissimum Sacramentum occulte ad infirmos sine lumine illud- 
que sine eodem retinendi pro eisdem infirmis, in loco tamen decente, si ab haereticis, 
aut infidelibus est periculum sacrilegii. 

17. Induendi se vestibus saecularibus, si aliter vel transire ad loca eorum cu- 
rae commissa, vel in eis permanere non poterunt. 

18. Recitandi Rosarium, vel alias preces, si breviarum secum deferre non pote- 
runt, vel divinum officium ob aliquod legitimum impedimentum recitare non valeant. 

19. Dispensandi, quando expedire videbitur, super esu carnium, ovorum, et 
lacticiniorum tempore ieiuniorum et praesertim quadragesimae; non tamen per generale 
indultum, sed in casibus particularibus. 

20. Communicandi has facultates in totum, vel in partem, prout opus esse se- 
cundum eius conseientiam iudicaverit, sacerdotibus idoneis in conversione animarum 
laborantibus, et praesertim tempore sui obitus; ut sede vacante sit qui possit supplere, 
donec Sedes Apostolica certior facta, quod quamprimum fieri debebit, per delegatos, 
aut unum ex eis, alio modo provideat. 

Praedictae facultates gratis, et sine ulla mercede exercezntur, ad quinquenium, 
et in dioecesi sibi commissa tantum. 


Datum Romae ex Aed. S. Congnis de Propaganda Fide, die et anno ut supra. 
Aloisius VECCIA Secrius. 

N. 2582. 
j Sub die 2. Maii 1906. Facultas ad quinquennium subdeiegandi Sacerdotes ad be- 
nedictionem Nolarum. 


„Beatissime Pater, Hodiernus Episcopus Tarnoviensis ad pedes S. V. hu- 
millime provolutus, facultatem implorat subdelegandi Sacerdotes ad benedictionem No- 
larum in usum sibi commissae Dioeceseos, ipsa non excepta aquae benedictione. Et 
Deus etc. Tarnovien", 

Sacra Rituum Congregatio, utendo facultatibus sibi specialiter a Sanctissimo 
Domino Nostro Pio Papa X. tributis, suprascripto Rmo Oratori ad proximum Quinquen- 
nium facultatem concessit subdelegandi suum pro tempore Vicarium Generalem, Digni- 
tates et Canonicos Ecclesiae Cathedralis, Praepositos, Archipresbyteros, Parochcs, Ec- 
elesiarum Rectores, Vicarios Foraneos aliosque sibi acceptos suae Dioeceseos — Sacer- 
dotes in aliqua ecclesiastica dignitate constitutos, ad benedictionem Nolarum in usum 
eiusdem Dioeceseos ipsa non excepta aquae benedictione, si qua legitima causa id exi- 
gat; dummodo servetur forma in Pontificali Romano praescripta. Contrariis non obstan- 
tibus quibuscumque. Die 2. Maii 1906. 

A. Card. TRIPEPI Pro Praef. 


N. 2583. 

Sub die 2. maii 1906. Facultas ad quinquennium subdelegandi Sacerdotes dioece- 
sanos ad benedictionem sacrae supellectilis, in qua Sacra Unctio non adhihetur. 

Beatissime Pater, Hodiernus Episcopus Tarnoviensis ad pedes S. V. humillime 
provolutus, implorat facultatem subdelegandi Sacerdotes sibi creditae Dioeceseos ad 
benedictionem sacrae illius supellectilis, in qua Sacra Unctio non adhibeatur. Et Deus 
etc. Tarnovien". 

Sacra Rituum Congregatio suprascripto Rmo Oratori benigne ad proximum 
Quinquennium facultatem concessit subdelegandi suum pro tempore Vicarium Genera- 
lem, Dignitates et Canonicos ad Ecclesiam Cathedralem Praepositos, Archipresbyteros, 
Parochos, Ecclesiarum Rectores, Vicarios Foraneos, aliosque ut sibi placuerit suae Dioe- 
ceseos Sacerdotss in aliqua ecclesiastica dignitate constitutos, ad benedictionem sacrae 
ilius supellectilis, in qua Sacra Unetio non adhibeatur. Die 2. maii 1906. 


p D. Panici Archiep. laodicen. Secret. 


NOTA: Praesentibus praedictam facultatem Rvmis Canonicis Cathedralibus, Decanis fora- 
neis et Rectoribus Ecclesiarum  Dioeceseos Nostrae ad proximum quinquennium 
concedimus. 


N. 2458. 

Sub die 14. Maii 1906. Facultas ad quinquennium confirmandi ad secundum et ter- 
tium triennium confessarios monialium. 

„Beatissime Pater, Episcopus Tarnovien. a Sanctitate Vestra humillime implorat 
prorogationem  Rescripti die 21. maii 1901 quo sibi facta est facultas confirmandi ad 
secundum et tertium triennium confessarios monialium“. Et Deus etc. 


59 


Vigore specialium facultatum a SSmo Dno Nostro concessarum, Sacra Congre- 
gatio Emmorum ac Rmorum S. R. E. Cardinalium, Negociis et Consultationibus Episco- 
porum et Regularium praeposita, attentis expositis, prorogationem enunciati indulti ad 
aliud quinquennium Episcopo oratori benigne impertita est, servata in reliquis illius 
forma et tenore. Contrariis quicuscumque non obstantibus. 


Romae 14. maii 1906. 
D. Card. FERRATA Praef. 


N. 2154. 


Sub die 10. maii 1906. Facultas ad quinquennium dispensandi super impedimento 
mixfae religionis. 

„Beatissime Pater, Ordinarius Dioecesis Tarnovien. ad pedes Sanctitatis Vestrae 
provolutus humiliter implorat renovationem facultatis dispensandi super impedimento 
mixtae religionis ad quinquennium, prout alia vice concessa fuit. 

Feria V. die 10 maii 1906. 

Sanctissimus D. N. D. Pius divina providentia PP. X. in audientia R. P. D. 
Adsessori S. O. impertia benigne indulsit ut R. P. D. Ordinarius Orator, facta etiam 
potestate subdelegandi si opus sit, dispensare valeat iustis gravibusque accedentibus 
causis super impedimento mixtae religionis, dummodo cautum omnino sit conditionibus 
ab Ecclesia praescriptis, ac praesertim de amovendo a catholico coniuge perversionis 
perieulo, de conversione coniugis acatholici ab illo pro viribus curanda, ae de universa 
prole utriusque sexus in catholicae religionis sanctitate omnino educanda, ef ipse mora- 
liter certus sit eadam impletum iri, dummmodo tamen neque ante neque post matrimo- 
nium coram Parocho catholico initum partes adeant ministrum acatholicum. Quod si 
praecesserit commercium carnale, si fieri poterit sine gravi damno, sponsi separentur 
aliquo tempore Ordinarii prudenti arbitrio, ut pars catholica rite disponaiur ad reci- 
piendam gratiam Dei, praevia semper absolutione a censuris, et impositis poenitentiis 
salutaribus, si matrimonium contractum fuerit coram ministro acatholico. Hanc autem 
facultatem decrevit S. S. valituram ad quinquennium, facta simul in singulis dispensa- 
tionibus concedendis expressa Apostolicae delegationis mentione, et elapso quiquennio, 
R. P. D. Ordinarius referat, quot huiusmodi dispensationes concesserit. In reliquis stet 
Iustructioni alias datae. Contrariis non obstantibus quibuscumque. 


Petrus POLOMBELLI S. R. U. J. Not. 


N. 1963. 


Sub die 20. martii 1906. Facultas ad triennium reducendi ad taxam Benedictinam 
Missarum onera, quamvis iam alias fuerint reducta: 


Beatissime Pater, Episcopus Tarnoviensis Rescr. S. Congr. Concilii sub die 12. 
Junii 1902 „ad triennium* facultatem obtinuit reducendi ad taxam Benedictinam Mis- 
sarum onera quamvis alias fuerint reducta, et quidem ob novas capitalium imminutio- 

nes. Cum expositae tunc causae saepe saepius adhuc verificentur, Orator Episcopus 
novam implorat a S. O. eiusdem facultatis benignam prorogationem. 
Die 20 martii 1906. Sacra Congregatio Concilii Tridentini Interpres, auctoritate 
SSmi Domini Nostri Pii PP. X. attentis expositis, petitam prorogationis gratiam ad aliud 
triennium, servata in omnibus forma rescripti praecedentis Episcopo Tarnovien. Oratori 
benigne impertita est. 
T Vincentius Card. Ep. Praenest. Praef. 


Nrus 3119. 

Assistente Nobis Spiritu s. alumnis Seminarii Nostri die 9. lunii a. c. 
ad Diaconatum promotis, die 29. lunii a. c. Sacrum Presbyteratus Ordinem 
conferemus et quidem: 


. Chrzaszez Josepho, 
. Dec Joanni, 
. Grzyb Michaáli, 
. Jacak Joanni, 
. Maciaszek Petro et 
Wdowiak Josepho. 
Nomina ordinandorum Domin. 3. post Pentec. ex ambone nuntianda sunt hortandique 
fideles, ut ad Deum pro ordinandis fervidas fundant preces. 


kei- 


Rekolekcye kapłańskie 
odbędą się w Nowym Sączu w czasie od 9 lipca wieczór do 12 lipca. — W Tarnowie 
od 25 września wieczór do 28 września. 

Mający wziąć udział w tych ćwiczeniach duchownych winni kilka dni wcze- 
śniej zgłosić się pisemnie do Rektoratu OO. Jezuitów w Nowym Sączu względnie do 
Rektoratu seminaryum duchownego w Tarnowie, 

W Szczyrzycu w tym roku rekol. kapł. nie. będzie. 


Piis ad aram precibus commendatur: 


anima p. d. Joannis Kudrna, parochi in Kasina, qui die 15 maji a. c. SSmis provisus 
pie in Domino obdormivit. Societati precum adscriptus. 


Z KONSYSTORZA BISKUPIEGO. 


W Tarnowie, dnia 11. czerwca 1906. 
T LEON X. Władysław Chendyński 
BISKUP. Kanclerz, 


Nakładem Kleru dyecezalnego. Drukiem Józefa Styroy w Tarnowie. 


